KOTA KINABALU: Pulis minanahan 54 modidikot songkosuaian aiso kasagaan (PATI) tulun Filipina id karaja Nyah Bersepadu posorili Kota Kinabalu, tadau Kolimo nakatalib.
Mongigit daamot Boyoon Pulis Kakadaian Kota Kinabalu DSP Yong Thein Foh minoboros do karaja dilo nokotimpuun mantad jaam ko-2 kosuabon pinapanau id tolu kinoyonon sotinggan kaampai Kampung Cempaka, Kampung Menggorok om Bentayan Tayap, Luyang.
Tumanud disio, PATI dilo tinahan mantad pomorisaan do pulis kumaa 127 tulun kosuang walu tulun mantad Indonesia om songulun tulun kinoyonon.
“Poompus karaja dilo, turu tulun kusai noilaan positif poniisan do sobu mantad 26 tulun di pinorisa kosuang songulun tondu,” ka disio id iso kointalangan do hiti.
Minoboros ih Yong do karaja dilo pinapanau solinaid limo jaam binuruan tolu tupisor miampai 140 puru mantad mogisuai-suai agensi kosuang Kounsil Koumoligan Pogun (MKN), Koupisan Portahanan Kogumuan Malaysia (JPAM) om Koupisan Imigresen. – BERNAMA
min_Latn min_Latn min_Latn min_Latn zsm_Latn